**Trio-samarbejdet - kort fortalt**

Trio-samarbejdet er ikke et "autoriseret" begreb, vi kan finde beskrevet i arbejdsmiljølov eller MED-aftale. Vi er derfor nødt til selv at definere, hvordan vi forstår det, og hvad vi vil lægge i det.

**Formål med trio-samarbejdet**

Trio-samarbejdet skal skabe merværdi i løsningen af opgaver især omkring trivsel, psykisk arbejdsmiljø, social kapital og arbejdet med sygefravær.

**Trio-samarbejdets deltagere**

I trio-samarbejdet deltager leder(e), tillidsrepræsentant(er) og arbejdsmiljørepræsentant(er).

**Mødefrekvens**

Hvor MED-udvalget skal mødes min. 4 gange årligt, kan trioen mødes efter behov, og når det giver mening.

**Trio-samarbejdets grænseflader**

* Trio-samarbejdet skal respektere det lokale MED-udvalgs domæne i henhold til den lokale MED-aftale.
* Trio-samarbejdet er IKKE et nyt MED-udvalg.
* Trio-samarbejdet skal respektere tillidsrepræsentantens aftalebestemte opgaver.
* Trio-samarbejdet skal respektere arbejdsmiljøgruppens lovbestemte opgaver, men det kan være med til at kvalificere opgaveløsningen yderligere.

**Undervisningsopgaver**

* Hvilke fordele kan I se, TRIO-samarbejdet vil give jer i arbejdet med ”nærvær og social kapital”?
* Nævn nogle konkrete opgaver i arbejdet med ”nærvær og social kapital”, som TRIO-samarbejdet kan tage fat på.